
ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS




PROJEKTO 
AIŠKINAMASIS RAŠTAS

2025 m. gruodžio 9 d.
Šiauliai


Parengto sprendimo projekto tikslas – reorganizuoti Šiaulių municipalinę aplinkos tyrimų laboratoriją ir prijungti ją prie Šiaulių miesto savivaldybės visuomenės sveikatos biuro.

Šiaulių miesto savivaldybės administracijos Centralizuoto vidaus audito skyrius 2024 m. birželio 18 d. pateikė Šiaulių miesto savivaldybės vykdomų funkcijų aplinkos tyrimų ir monitoringo srityje ekonomiškumo požiūriu vertinimo vidaus audito ataskaitą (toliau – Ataskaita). Ataskaitoje buvo teikiama vidutinio reikšmingumo rekomendacija Savivaldybės merui – spręsti klausimą dėl tolimesnės Municipalinės tyrimų laboratorijos veiklos vykdymo ir (ar) jos plėtros.
Šiaulių miesto savivaldybės taryba 2024 m. lapkričio 7 d. sprendimu Nr. T-430 „Dėl pritarimo reorganizuoti Šiaulių municipalinę aplinkos tyrimų laboratoriją, prijungiant ją prie Šiaulių miesto savivaldybės visuomenės sveikatos biuro“ priėmė sprendimą ir pritarė Šiaulių municipalinės aplinkos tyrimų laboratorijos reorganizavimui ir prijungimui prie Šiaulių miesto savivaldybės visuomenės sveikatos biuro.
Po biudžetinių įstaigų reorganizavimo Šiaulių miesto savivaldybės visuomenės sveikatos biuro direktoriaus pareigas kaip ir iki reorganizavimo eis Henrieta Garbenienė. 

Šiuo sprendimo projektu siūloma pritarti ketinimui nuo 2025 m. balandžio 1 d. reorganizuoti Šiaulių municipalinę aplinkos tyrimų laboratoriją, prijungiant prie Šiaulių miesto savivaldybės visuomenės sveikatos biuro. Po minėtų įstaigų reorganizavimo Šiaulių miesto savivaldybės visuomenės sveikatos biuras be anksčiau vykdytų funkcijų, papildomai vykdys funkcijas aplinkos tyrimų srityje.
Reorganizavimo sąlygoms įgyvendinti ir reorganizavimo procedūroms atlikti Šiaulių miesto savivaldybės administracija įsigijo teisinę konsultaciją, kuri analizuoja abiejų įstaigų darbuotojų darbo krūvius, pareigybes ir kitus reorganizavimo ypatumus.
Priėmus šį sprendimą bus patvirtinti:
. Šiaulių municipalinės aplinkos tyrimų laboratorijos prijungimo prie Šiaulių miesto savivaldybės visuomenės sveikatos biuro reorganizavimo sąlygų aprašas;
. Šiaulių miesto savivaldybės visuomenės sveikatos biuro nuostatai. 
Bus įgaliota Šiaulių miesto savivaldybės visuomenės sveikatos biuro direktorė pasirašyti patvirtintus nuostatus ir pateikti juos registruoti Juridinių asmenų registrui teisės aktų nustatyta tvarka. 
Šiaulių miesto savivaldybės administracija bus įpareigota užtikrinti, kad iki 2025 m. rugsėjo 30 d. būtų atlikti Šiaulių miesto savivaldybės visuomenės sveikatos biuro darbo organizavimo pakeitimai.

Pasekmės teigiamos, nes pagrindinis tikslas yra optimizuoti Šiaulių municipalinės aplinkos tyrimų laboratorijos veiklą, prijungiant prie Šiaulių miesto savivaldybės visuomenės sveikatos biuro, siekiant užtikrinti efektyvų ir racionalų Šiaulių miesto savivaldybės biudžeto lėšų panaudojimą. Taip pat bus sukurta geriau organizuota, duomenimis pagrįsta sistema, kurioje sveikatos ir aplinkos tyrimai glaudžiai bendradarbiautų siekiant užtikrinti visuomenės sveikatą ir aplinkosaugą.
Neigiamų pasekmių nenumatoma.

Priėmus sprendimą bus patvirtintas Šiaulių municipalinės aplinkos tyrimų laboratorijos prijungimo prie Šiaulių miesto savivaldybės visuomenės sveikatos biuro reorganizavimo sąlygų aprašas ir teisės aktų nustatyta tvarka įregistruotas valstybės įmonės Registrų centro Šiaulių filiale.
Taip pat bus patvirtinti Šiaulių miesto savivaldybės visuomenės sveikatos biuro nuostatai.
Bus pripažinti netekusiais galios:
. Šiaulių miesto savivaldybės visuomenės sveikatos biuro nuostatų, patvirtintų Šiaulių miesto savivaldybės tarybos 2024 m. gegužės 2 d. sprendimu Nr. T-178 „Dėl Šiaulių miesto savivaldybės visuomenės sveikatos biuro nuostatų patvirtinimo“ 1 punktas; 
. Šiaulių municipalinės aplinkos tyrimų laboratorijos nuostatų, patvirtintų Šiaulių miesto savivaldybės tarybos 2024 m. gegužės 2 d. sprendimu Nr. T-158 „Dėl Šiaulių municipalinės aplinkos tyrimų laboratorijos   nuostatų patvirtinimo“ 1 punktas.

Sprendimui įgyvendinti reikės priimti papildomus teisės aktus dėl įstaigų reorganizavimo sąlygų patvirtinimo bei turto ir asignavimų perdavimo. 
Sprendimui įgyvendinti reikalingos lėšos.
Prasidėjus reorganizacijai reikės papildomų lėšų biudžetinės įstaigos reorganizavimo sąlygų aprašo įregistravimui teisės aktų nustatyta tvarka valstybės įmonės Registrų centro Šiaulių filiale apmokėti. 
Sprendimo projekto antikorupcinis vertinimas. Pridedama 2024 m. gruodžio 11 d. teisės aktų projektų antikorupcinio vertinimo pažyma Nr. TAVP-90
Sprendimo projektą parengė Šiaulių miesto savivaldybės administracijos Miesto ūkio ir aplinkos skyrius. Tiesioginis rengėjas – Aplinkosaugos ir miesto tvarkymo poskyrio vedėja Toma Vilutienė, tel. (+370 41) 500528 . Projekto iniciatorius – Miesto ūkio ir aplinkos skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.

